Lehdistötiedote 05-11-2014

**Stefan Zilliacus Coromaticin toimitusjohtajaksi**

Kriittisten järjestelmien toimintojen varmistaja ja konesalitoimittaja Coromatic Oy hakee Suomessa edelleen nopeaa kasvua. Tätä kasvua toimitusjohtajana on kutsuttu tukemaan Stefan Zilliacus. Hänellä on pitkä ura ICT-alalla. Hän muun muassa perusti Symantecin Suomen yhtiön ja toimi sen toimitusjohtajana yli 13 vuotta. Hän tekee nyt paluun työelämään runsaan vuoden tauon jälkeen.

- Kiinnostuin heti tästä johtotehtävästä ja toimialasta, jolla on kysyntää ja huimat kasvumahdollisuudet. Coromaticin strategia ja tapa toimia kriittisten järjestelmien ja konesalien toimittajana sekä ylläpitäjänä on Suomessa aivan ainutlaatuinen, Zilliacus sanoo.

Zilliacus aloitti Coromaticin toimitusjohtajana ja Coromatic Groupin johtoryhmässä 1.11.2014 ja hän keskittyy tehtävässään Coromaticin uuden strategian jalkauttamiseen ja kasvutavoitteiden saavuttamiseen Suomessa. Coromatic Oy on toiminut Suomessa vuodesta 2011 asti ja on jo hankkinut asiakkaikseen runsaat kaksi sataa Suomessa toimivaa yritystä. Coromatic Oy on osa pohjoismaista Coromatic Groupia, jonka liikevaihto vuonna 2013 oli noin 120 miljoonaa euroa.

- Tänä vuonna Coromaticin liikevaihto kasvaa Suomessa noin 40% viime vuoteen nähden. Olemme iloisia, että Stefan Zilliacus otti tämän tehtävän vastaan ja uskomme hänen vahvan johtamiskokemuksensa vievän yrityksen seuraavalle tasolle, kertoo Coromatic Groupin CEO Anders Tollsten.

Lisätiedot:

Managing Director CEO

Stefan Zilliacus Anders Tollsten  
Coromatic Oy Coromatic Group

Puh. +358 50 360 0151 Tel. +46 70 478 0226

[stefan.zilliacus@coromatic.fi](mailto:stefan.zilliacus@coromatic.fi) [anders.tollsten@coromatic.com](mailto:anders.tollsten@coromatic.com)

[Coromatic Oy](http://www.coromatic.fi) [Coromatic Group](http://coromaticgroup.com/" \t "_blank)

**Coromatic Group**

Coromatic Group on johtava yritystoiminnan ja yrityksen kriittisten järjestelmien turvaamiseen erikoistunut pohjoismainen asiantuntijayritys. Konserni on erikoistunut konesalien ja muiden kriittisten tilojen sekä varmistetun sähkönsyötön ja tietoverkkokaapelointien kokonaistoteutuksiin ja ylläpitoon.

Coromatic groupiin kuuluvat Coromatic AB, Metric Power ja Skandinaviska

Kraft Ruotsissa, Coromatic AS, Metric AS ja Reservekraft AS Norjassa, Atek Teknik A / S,

Coromatic A / S ja Scanpocon A / S Tanskassa sekä Coromatic Oy Suomessa. Yrityksen omistavat sen johtohenkilöt sekä työntekijät yhdessä EQT:n kanssa. Coromatic Groupin

kokonaismyynti vuonna 2013 oli yhteensä 1,060 miljoonaa Ruotsin kruunua ja sillä on 335 työntekijää 15 toimipisteessä Pohjoismaisessa. Pääkonttori sijaitsee Brommassa, Tukholmassa.